
Parlamentul României   

Camera Deputaţilor                                                                      

	Comisia juridică de disciplină și imunități

4c-13/811/2022
	Comisia pentru administraţie publică şi amenajarea teritoriului
4c-7/609/2022


          Către,

 BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Ordonanţei de urgenţă a Guvernului nr.57/2019 privind Codul administrativ, trimis, Comisiei juridice, de disciplină și imunități și Comisia pentru administraţie publică şi amenajarea teritoriului, pentru examinare în fond, cu adresa nr. PLx 545/2022 din 26 septembrie 2022.
În raport cu obiectul şi conţinutul său, proiectul de lege face parte din categoria legilor organice.
             PREŞEDINTE,                                                    PREŞEDINTE,
             Laura VICOL                                             Simona BUCURA OPRESCU

Raport comun

asupra

Proiectului de Lege pentru modificarea şi completarea Ordonanţei de urgenţă a Guvernului nr.57/2019 privind Codul administrativ
În conformitate cu prevederile art.95 117 alin.(1) din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia administraţie publică şi amenajarea teritoriului, au fost sesizate, prin adresa nr. PLx 545/2022 din 26 septembrie 2022, cu dezbaterea în fond, cu  proiectul de Lege pentru modificarea şi completarea Ordonanţei de urgenţă a Guvernului nr.57/2019 privind Codul administrativ, înregistrat la Comisia juridică, de disciplină și imunități  cu nr. 4c-13/811 din 27 septembire 2022 și la Comisia administraţie publică şi amenajarea teritoriului cu nr. 4c-7/609 din 27 septembrrie 2022. 

Camera Deputaţilor este primă Cameră, potrivit prevederilor art.92 din Regulamentul Camerei Deputaţilor, cu referire la prevederile art.75 din Constituţia României, republicată.
Consiliul Legislativ a avizat favorabil  proiectul de lege, cu observații și propuneri,  conform avizului nr. 1065/21.09.2022

Comisia pentru drepturile omului, culte şi problemele minorităţilor naţionale a avizat favorabil proiectul de lege în ședinta din 5 octombrie 2022.

Comisia pentru muncă și protecție socială  a avizat favorabil proiectul de lege în ședinta din 11 octombrie 2022.

Proiectul de lege are ca obiect de reglementare crearea unui nou mecanism de cooperare/asociere între unităţile administrativ-teritoriale, prin care se constituie consorţiile administrative, fără personalitate juridică, care au un dublu rol: pe de-o parte de a asigura realizarea unor activităţi necesare pentru exercitarea atribuţiilor date prin lege unor unităţi administrativ-teritoriale cu capacitate administrativă insuficientă şi, pe de altă parte, de a stimula fenomenul asociativ la nivelul administraţiei publice locale şi transferul de expertiză şi practici unitare. Astfel, consorţiile administrative devin un mecanism mai facil şi eficient de cooperare între unităţile administrativ-teritoriale care contribuie la diminuarea impactului negativ al capacităţii administrative reduse a unor unităţi administrativ-teritoriale, în situaţia în care din cauza existenţei unor posturi vacante sau temporar vacante, acestea nu sunt în măsură să asigure unele activităţi funcţionale absolut necesare sau să asigure servicii esenţiale pentru comunităţile respective. În cadrul consorţiului administrativ, alte unităţi administrativ-teritoriale membre ale acestuia le sprijină pe cele dintâi, prin intermediul asigurării unui personal specializat care să suplinească lipsa de resursă umană şi expertiză corespunzătoare, asigurându-se inclusiv creşterea capacităţii de implementare a proiectelor de investiţii publice. 
În conformitate cu prevederile art.62 și 64 din Regulamentul Camerei Deputaţilor, republicat, Comisia juridică, de disciplină și imunități și Comisia pentru administraţie publică şi amenajarea teritoriului au examinat proiectul de lege în ședințe separate.

Potrivit prevederilor art.62 din Regulamentul Camerei Deputaţilor, republicat, Comisia pentru administraţie publică şi amenajarea teritoriului a examinat proiectul de lege în şedinţa din 11 octombrie 2022.
Comisia juridică, de disciplină și imunități a dezbătut proiectul de lege în ședința desfășurată în 25 octombrie 2022 și a  hotărât cu unanimitate de voturi adoptarea proiectului de Lege pentru modificarea şi completarea Ordonanţei de urgenţă a Guvernului nr.57/2019 privind Codul administrativ în forma venită de la Comisia pentru administraţie publică şi amenajarea teritoriului.
În urma examinării proiectului de lege şi a opiniilor exprimate  membrii celor doua comisii au hotărât, cu majoritate de voturi, să transmită plenului Camerei Deputaților  raportul comun de adoptare a  proiectului de Lege pentru modificarea şi completarea Ordonanţei de urgenţă a Guvernului nr.57/2019 privind Codul administrativ, cu amendament admise și respinse redate în anexele nr.1 și 2 ale prezentului raport.

În raport cu obiectul de reglementare şi conținutul său, proiectul de Lege face parte din categoria legilor organice.
     PREŞEDINTE,                                                           PREŞEDINTE,

                Laura VICOL                                                         Simona BUCURA OPRESCU
          SECRETAR,                                                          SECRETAR,

Ladányi László-Zsolt                                                  Christine THELLMANN
ANEXA nr.1 

AMENDAMENTE ADMISE

	Nr.

crt.
	Text

proiect de lege 
	Amendamente propuse

(autor amendament)


	Motivare

	1. 
	Lege 

pentru modificarea și completarea Ordonanței de urgență a Guvernului nr. 57/2019 privind Codul administrativ


	Nemodificat
	

	2. 
	
Art. I - Ordonanța de urgență a Guvernului nr. 57/2019 privind Codul administrativ, publicată în Monitorul Oficial al României, Partea I, nr. 555 din 5 iulie 2019,  se modifică și se completează după cum urmează:

	Nemodificat
	

	3. 
	
1.La articolul 89, după alineatul (8) se introduc două noi alineate, alin. (81) – (82), cu următorul cuprins:


(81) Două sau mai multe comune ori orașe care au în componența lor localități rurale, învecinate au dreptul ca, în limitele competenței autorităților lor deliberative și executive, să coopereze și să se asocieze, în condițiile legii, în consorții administrative, în scopul îmbunătățirii eficienței serviciilor publice, creșterii eficacității implementării investițiilor sau pentru eficientizarea utilizării resurselor umane specializate pentru atingerea intereselor colectivităților locale. 


(82) Consorțiile administrative nu au personalitate juridică.


	
(81) Două sau mai multe unități administrativ-teritoriale învecinate au dreptul ca, în limitele competenței autorităților lor deliberative și executive, să coopereze și să se asocieze, în condițiile legii, în consorții administrative, în scopul îmbunătățirii eficienței serviciilor publice, creșterii eficacității implementării investițiilor sau pentru eficientizarea utilizării resurselor umane specializate pentru atingerea intereselor colectivităților locale.

Autori: membrii Comisiilor 
Nemodificat
	În forma actuală, art. 89 alin. (81) reglementează tipurile de unități administrativ-teritoriale care au dreptul să se asocieze în consorții administrative ca fiind următoarele: comune ori orașe care au în componența lor localități rurale. Or, potrivit Expunerii de motive, scopul proiectului de lege este de a crea un nou mecanism de asociere pentru unitățile administrativ-teritoriale, pentru a asigura realizarea unor activități necesare pentru exercitarea atribuțiilor date prin lege unor unități administrativ-teritoriale cu capacitate administrativă insuficientă și, pe de altă parte, de a stimula fenomenul asociativ la nivelul administrației publice locale și transferul de expertiză și practici unitare. Așadar, având în vedere intenția inițiatorului de a facilita crearea și funcționarea de consorții administrative, considerăm că sintagma “două sau mai multe comune ori orașe care au în componența lor localități rurale” este de natură de a restrânge categoriile de unități administrativ-teritoriale care se pot asocia în consorții administrative (de ex.: orașe care nu au în componență localități rurale, municipii) și propunem înlocuirea ei cu sintagma “două sau mai multe unități administrativ-teritoriale”.

	4. 
	
2.După articolul 91, se introduc două noi articole, art. 911 și art. 912, cu următorul cuprins:

Art. 911 Organizarea și funcționarea consorțiilor administrative


(1) Organizarea și modul de funcționare a consorțiilor administrative sunt stabilite prin acordul de asociere într-un consorțiu administrativ, aprobat prin hotărârile consiliilor locale asociate.


(2) Prin acordul de asociere într-un consorțiu administrativ, una sau mai multe unități administrativ-teritoriale membre, pe baza mandatului acordat de celelalte unități administrativ-teritoriale membre, poate asigura pentru acestea, în exercitarea atribuțiilor menționate la art. 129 alin. (2) lit. a)-d), următoarele:

a) activități de natură juridică, inclusiv reprezentare în justiție, potrivit legii;

b) activități de gestiune a resurselor umane;

c) activități de natură financiară, inclusiv administrarea impozitelor și taxelor locale, cu respectarea prevederilor Legii nr. 273/2006 privind finanțele publice locale, cu modificările și completările ulterioare;

d) exercitarea controlului financiar preventiv propriu, conform reglementărilor legale în domeniu, pentru unitățile administrativ-teritoriale membre;

e) activități de elaborare a documentației de atribuire și de derulare a procedurilor de achiziții publice, închiriere, concesionare pentru realizarea unor obiective de interes local;

f) activități de elaborare și/sau avizare a documentațiilor de amenajare a teritoriului și urbanism pentru unitățile administrativ-teritoriale membre care nu au structuri de specialitate aferente;

g) emiterea certificatelor de urbanism și a autorizațiilor de construire/desființare, eliberarea avizului structurii de specialitate sau emiterea avizului de oportunitate în vederea elaborării unui plan urbanistic zonal, după caz, pentru unitățile administrativ-teritoriale membre care nu au structuri de specialitate aferente;

h) activități de elaborare, monitorizare sau evaluare de strategii și alte documente strategice similare în vedere promovării dezvoltării locale;

i) activități de inițiere și realizare de investiții în contextul Strategiei de dezvoltare teritorială a României, Programului Național de Reforme și Reziliență sau altor strategii sau programe de finanțare naționale sau internaționale.


(3) În acordul de asociere al unui consorțiu administrativ se precizează în mod expres:

a) atribuțiile prevăzute la alin. (2) care se exercită în cadrul consorțiului;

b) pentru fiecare din atribuțiile prevăzute la lit. a) care sunt unitățile administrativ-teritoriale beneficiare sau prestatoare, după caz;

c) categoriile de resurse umane alocate pentru exercitarea fiecăreia dintre atribuțiile prevăzute la lit. a) de către unitatea administrativ-teritorială prestatoare;

d) modul de repartizare între unitățile administrativ-teritoriale membre a eventualelor taxe sau tarife colectate de către unitatea administrativ-teritorială prestatoare;

e) modalitatea de repartizare a costului cu resursele umane utilizate în cadrul consorțiului de către unitatea administrativ-teritorială prestatoare.


(4) Pentru exercitarea atribuțiilor prevăzute la alin. (2) lit. a)-g) unitățile administrativ-teritoriale se pot asocia doar dacă sunt îndeplinite următoarele condiții cumulativ:

a) funcțiile publice prin care se exercită atribuțiile sunt vacante sau temporar vacante pentru o perioadă de cel puțin 3 luni calendaristice;

b) funcțiile publice nu au putut fi ocupate printr-una din modalitățile de ocupare prevăzută la art. 466 alin. (2), respectiv art. 615;

c) nu a putut fi dispusă delegarea atribuțiilor aferente acestora în condițiile art. 438 sau termenul prevăzut pentru aceasta s-a împlinit.


(5) Prin excepție de la alin. (4), pentru exercitarea atribuțiilor prevăzute la alin. (2) lit. a)-g), unitățile administrativ-teritoriale se pot asocia și în cazul în care volumul de activitate determină un grad de încărcare al personalului acestora de peste 100%.


(6) Unitățile administrativ-teritoriale membre ale unui consorțiu administrativ au obligația organizării concursurilor de recrutare sau promovare pentru funcțiile publice prevăzute la alin. (4) lit. a), în termen de maximum 2 ani de la emiterea actului administrativ prevăzut la alin. (7), în condițiile legii


(7) În aplicarea alin. (3) lit. c), prin act administrativ comun al autorităților executive, unitatea administrativ-teritorială prestatoare și unitatea administrativ-teritorială beneficiară, membre ale unui consorțiu administrativ, nominalizează pentru o perioadă de maximum 2 ani personalul care să îndeplinească activități în cadrul consorțiului, în exercitarea atribuțiilor prevăzute la alin. (2).


(8) Fișa postului pentru personalul nominalizat în condițiile alin. (7) se completează cu atribuțiile privind activitățile desfășurate în cadrul consorțiului și devine anexă la actul administrativ comun de nominalizare.


(9) Prin derogare de la prevederile art. 94 alin. (2) lit. a) din Legea nr. 161/2003, cu modificările și completările ulterioare, personalul unității administrativ-teritoriale prestatoare, nominalizat în condițiile alin. (7), poate îndeplini activități în cadrul consorțiului, în exercitarea atribuțiilor prevăzute la alin. (2), pentru unitatea administrativ-teritorială beneficiară. 


(10) Personalul unității administrativ-teritoriale prestatoare, nominalizat în condițiile alin. (7), care îndeplinește activități în cadrul consorțiului, în exercitarea atribuțiilor prevăzute la alin. (2), pentru unitatea administrativ-teritorială beneficiară, are obligația să respecte prevederile art. 79 din Legea nr. 161/2003, cu modificările și completările ulterioare.


(11) Fiecare unitate administrativ-teritorială beneficiară acordă personalului din unitatea administrativ-teritorială prestatoare, nominalizat în condițiile alin. (7), care realizează activități în cadrul consorțiului, în exercitarea atribuțiilor prevăzute la alin. (2), cu respectarea legislației în vigoare referitoare la programul de lucru, o indemnizație lunară în valoare de 20% din salariul de bază propriu.


(12) Indemnizația prevăzută la alin. (11) se acordă de la data comunicării actului administrativ comun prevăzut la alin. (7) și numai pe perioada în care persoana în cauză desfășoară activitățile prevăzute în acordul de asociere.


(13) Asocierea în condițiile prezentului articolul nu poate constitui temei pentru derogare de la condițiile de studii și vechime necesare a fi îndeplinite de către persoanele care ar ocupa funcțiile publice în unitatea administrativ-teritoriale beneficiară.


(14) Prevederile alin. (11) nu sunt aplicabile aleșilor locali.


(15) Retragerea din consorțiu se notifică tuturor membrilor consorțiului administrativ cu minim 90 de zile înainte de 31 decembrie și devine efectivă de la 1 ianuarie a anului calendaristic următor celui în care s-a făcut notificarea.
	Articolul 911

Organizarea și funcționarea consorțiilor administrative

(1) Organizarea și modul de funcționare ale consorțiilor administrative sunt stabilite prin acordul de asociere într-un consorțiu administrativ, aprobat prin hotărârile consiliilor locale asociate.

(2) Nemodificat
a) Nemodificat
b) contrasemnarea pentru legalitate a actelor administrative emise/adoptate pentru unitățile administrativ-teritoriale membre;

Autori: membrii Comisiilor
c) activități de gestiune a resurselor umane, inclusiv salarizarea personalului plătit din fonduri publice;

Autori: membrii Comisiilor
d) activități de natură financiară, inclusiv administrarea impozitelor și taxelor locale, cu respectarea prevederilor Legii nr. 273/2006 privind finanțele publice locale, cu modificările și completările ulterioare și ținerea evidenței financiar-contabile;

Autori: membrii Comisiilor
e) Nemodificat
f) Nemodificat
g) Nemodificat
h) Nemodificat
i) activități de elaborare, monitorizare sau evaluare de strategii și alte documente strategice similare în vederea promovării dezvoltării locale;

j) activități de inițiere și realizare de investiții în contextul Strategiei de dezvoltare teritorială a României, Programului Național de Reforme și Reziliență sau altor strategii ori programe de finanțare naționale sau internaționale.
k) prestarea de servicii de asistență socială;

l) activități privind registrul agricol;

m) activități de stare civilă;

n) facilitarea integrării digitale a serviciilor publice;

o) alte activități.

Autori: membrii Comisiilor
(3) Nemodificat


(4) Prin acordul de asociere unitățile administrativ-teritoriale membre ale consorțiului pot asigura activitățile prevăzute la alin. (2) a)-h) și m), doar pentru funcțiile publice vacante sau temporar vacante pentru o perioadă de cel puțin 3 luni calendaristice, pentru care sunt îndeplinite cumulativ următoarele condiții:

a) – se elimină 

a) funcțiile publice nu au putut fi ocupate prin una din modalitățile de ocupare prevăzute la art. 466 alin. (2), respectiv art. 615 

b) nu a putut fi dispusă delegarea atribuțiilor aferente acestora în condițiile art. 438.

Autori: membrii Comisiilor

(5) Prin excepție de la alin. (4), pentru exercitarea atribuțiilor prevăzute la alin. (2) lit. a)-h) și m), unitățile administrativ-teritoriale se pot asocia și în cazul în care volumul de activitate determină un grad de încărcare al personalului acestora de peste 100%, cu excepția posturilor unice și cu încadrarea în cheltuielile de personal aprobate.

Autori: membrii Comisiilor
(6) Nemodificat


(7) În aplicarea alin. (3) lit. c), prin act administrativ comun al autorităților executive, unitatea administrativ-teritorială prestatoare și unitatea administrativ-teritorială beneficiară, membre ale unui consorțiu administrativ, nominalizează, cu acordul persoanelor în cauză, pentru o perioadă de maximum 2 ani, în funcție de natura activității, funcționari publici sau personal contractual care să îndeplinească activități în cadrul consorțiului, în exercitarea atribuțiilor prevăzute la alin. (2). 

(8) Nemodificat

(9) Nemodificat

(10) Nemodificat


(11) Fiecare unitate administrativ-teritorială beneficiară acordă personalului din unitatea administrativ-teritorială prestatoare, nominalizat în condițiile alin. (7), care realizează activități în cadrul consorțiului, în exercitarea atribuțiilor prevăzute la alin. (2), cu respectarea legislației în vigoare referitoare la programul de lucru, o indemnizație lunară în valoare de 20% din salariul de bază de care beneficiază persoana nominalizată, stabilit potrivit legii.

(12) Nemodificat


(13) Indemnizaţia prevăzută la alin.(11) nu se ia în calcul la stabilirea limitei prevăzută la art.11 alin.(4) din Legea-cadru nr.153/2017 privind salarizarea personalului plătit din fonduri publice, cu modificările şi completările ulterioare.

(14) Asocierea în condițiile prezentului articolul nu poate constitui temei pentru derogare de la condițiile de studii și vechime necesare a fi îndeplinite de către persoanele care ar ocupa funcțiile publice în unitatea administrativ-teritorială beneficiară.

15) Nemodificat


(16)
Retragerea din consorţiu se notifică tuturor membrilor consorţiului administrativ cu minimum 90 de zile înainte de data de 31 decembrie şi devine efectivă de la data de 1 ianuarie a anului calendaristic următor celui în care s-a făcut notificarea.


(17) Pentru a stimula cooperarea unităților administrativ-teritoriale în consorții administrative, începând cu anul 2024 se înființează Programul multianual pentru sprijinirea cooperării unităților administrativ-teritoriale membre ale consorțiilor administrative, a cărui finanțare este asigurată de la bugetul de stat prin bugetul Ministerului Dezvoltării, Lucrărilor Publice și Administrației. Creditele de angajament și creditele bugetare se prevăd prin legea bugetului de stat. Descrierea Programului multianual pentru sprijinirea cooperării unităților administrativ-teritoriale membre ale consorțiilor administrative se aprobă prin hotărâre a Guvernului, la propunerea ministerului cu atribuții în domeniul administrației publice.

Autori: membrii Comisiilor

	Pentru unitate de reglementare.

Pentru a se acoperi situațiile în care la nivelul unor dintre unitățile administrativ-teritoriale membre ale consorțiului administrativ, funcția de secretar general este vacantă sau temporar vacantă.

Lipsa de personal calificat și cu experiență este o realitate la nivelul multor u.a.t. din mediul rural. Ea poate afecta semnificativ activitatea u.a.t. și prestarea serviciilor publice, în special atunci când este vorba de o poziție atât de importantă ca cea de secretar general al u.a.t. și de contrasemnarea pentru legalitate a actelor administrative emise/adoptate de autoritățile administrației publice locale.

Reglementările de la art. 438 alin (5) – (7), deși permit temporar rezolvarea treburilor publice nu sunt de natură a asigura întotdeauna calitatea necesară a prestației înlocuitorului secretarului general.

Astfel, contrasemnarea pentru legalitate a actelor administrative emise/adoptate pentru unitățile administrativ-teritoriale membre de către secretarul general al unei u.a.t. membre, care deține calificările și experiența prevăzute de lege, este de natură să asigure o eficiență și eficacitate sporită raportat la activitățile u.a.t., prestarea servciilor publice, derularea investițiilor prin PNRR, inclusiv din perspectiva unor acțiuni în instanță.

Pentru a fi în acord cu descrierea 

Jalonului 310 din Decizia Consiliului Uniunii Europene de aprobare a evaluării planului de redresare și reziliență al României (PNRR) potrivit căruia consorțiile administrative vizează gestionarea următoarele tipuri de servicii publice: amenajarea teritoriului și urbanism; achiziții publice; investiții; gestionarea domeniului public și privat; servicii financiare și contabile; servicii juridice; asistență socială; registrul agricol; registrul de stare civilă; cadastru, precum și pentru facilitarea integrării digitale a serviciilor publice furnizate de unitățile administrativ-teritoriale, membre ale consorțiilor.

Pentru a acoperi și alte activități care se circumscriu atribuțiilor aflate în aria de competență a consiliilor locale și care, la acest moment, nu au fost identificate.

Norma se coroborează cu propunerea de completare a art. 911 alin. (2).

În plus, se aduce o clarificare  în sensul asigurării accesului în consorții și a unor unități administrativ-teritoriale (orașe sau comune) care au resurse umane și care pot acorda sprijin și nu doar a unităților administrative cu deficit de personal care ar fi astfel în situația de a își oferi sprijin între ele.

Totodată, norma vizează și clarificarea și raportarea la termenul 3 de luni pentru ambele situații întrucât altfel s-ar putea înțelege că în completarea termenului de 3 luni ar fi necesară și o delegare de până la 6 luni a atribuțiilor funcției și abia ulterior acestea pot fi exercitate prin intermediul acordului de asociere.
Norma se coroborează cu propunerea de completare a art. 911 alin. (2).

Totodată este necesară introducerea unei norme exprese cu privire la posturile unice, precum și cu privire la obligația încadrării în cheltuielile de personal vizând salariile, prevăzute la nivelul unităților administrativ-teritoriale.

Potrivit art. 911 alin. (5), unitățile administrativ-teritoriale se pot asocia în consorții administrative în cazul în care gradul de încărcare al personalului acestora este de peste 100%. Având în vedere că activitatea de gestionare a salarizării personalului plătit din fonduri publice este una care se desfășoară în cadrul fiecărei unități administrativ-teritoriale și care poate avea un grad de încărcare al personalului diferit, în funcție de numărul de salariați, considerăm că activitatea de gestionare a salarizării personalului plătit din fonduri publice este una care poate fi realizată prin intermediul consorțiului administrativ. În mod concret, dacă una dintre unitățile administrativ-teritoriale din consorțiu are 10 angajați pe statul de plată lunar, iar cea de-a doua are 50 de angajați, compartimentul de salarizare din cadrul celei de-a doua se poate ocupa și de gestionarea salarizării pentru cea cu mai puțini angajați sau vice-versa.
Similar cu modificarea propusă la lit. b), considerăm oportună introducerea evidenței financiar-contabile ca activitate care poate să fie efectuată în cadrul consorțiilor administrative, întrucât gradul de încărcare al personalului poate varia de la o unitate administrativ-teritorială la alta, iar compartimentele financiar-contabile ale unei unități administrativ-teritoriale care au un grad de încărcare mai mic de 100% pot prelua din activitatea unei alte unități administrativ-teritoriale din consorțiu sau vice-versa. Potrivit Expunerii de motive, se constată un deficit semnificativ de personal în domeniul contabil, datorat migrației personalului specializat, existând o carență de personal specializat de 20% la nivelul administrației publice locale. Astfel, problematica neocupării posturilor de arhitect-șef, contabil, consilier juridic, specializat în achiziții etc. a devenit definitorie în conturarea capacității administrative a unităților administrativ-teritoriale.
Pentru corectitudinea şi claritatea textului. Utilizarea unei terminologii specifice în domeniul salarizării.

Art.11 alin.(4) – Nivelul veniturilor salariale se stabileşte, (…) fără a depăşi nivelul indemnizaţiei lunare a funcţiei de viceprimar (…).

În lipsa acesteio reglementări, personalul nominalizat nu poate beneficia de indemnizaţia prevăzută la alin.(11).

Pentru respectarea exigențelor impuse de normele de tehnică legislativă.

Pentru a rezolva solicitarea celor de la CE privind finanțarea pentru consorțiile administrative - prin care să facem un Program multianual pentru sprijinirea cooperării unităților administrativ-teritoriale membre ale consorțiilor administrative.



	5. 
	
Art. 912 Răspunderea personalului care desfășoară activități în cadrul consorțiilor administrative


(1) Încălcarea de către personalul care desfășoară activități în cadrul consorțiilor administrative, cu vinovăţie, a îndatoririlor de serviciu atrage răspunderea administrativă, civilă sau penală, în condiţiile legii şi ale prezentului cod.


(2) În situația în care instanța judecătorească constată vinovăția funcționarilor publici sau personalului contractual care au exercitat atribuțiile prevăzute la art. 911, prevederile art. 491 și 553 se aplică în mod corespunzător.


	Articolul 912

Răspunderea personalului care desfășoară activități în cadrul consorțiilor administrative

(1) Nemodificat


(2)
În situaţia în care instanţa judecătorească constată vinovăţia funcţionarului public sau a personalului contractual care a exercitat atribuţiile prevăzute la art.911, prevederile art. 491 şi 553 se aplică în mod corespunzător.

Autori: membrii Comisiilor

	Unitate de reglementare.

Pentru corectitudinea formulării şi unitate de terminologie.



	6. 
	
3. La articolul 109, după alineatul (3) se introduce un nou alineat, alin. (31), cu următorul cuprins:


(31) Prin excepție de la alin. (3), în situația în care unitatea administrativ-teritorială face parte dintr-un consorțiu administrativ, atribuția de reprezentare în justiție poate fi exercitată în numele primarului de către consilierul juridic din aparatul de specialitate al altei unități administrativ-teritoriale membră a consorțiului administrativ, în baza acordului de asociere prevăzut la art. 911.


	
(31) Prin excepție de la prevederile alin. (3), în situația în care unitatea administrativ-teritorială face parte dintr-un consorțiu administrativ, atribuția de reprezentare în justiție poate fi exercitată în numele primarului de către consilierul juridic din aparatul de specialitate al altei unități administrativ-teritoriale membră a consorțiului administrativ, în baza acordului de asociere prevăzut la art. 911.

Autori: membrii Comisiilor

	Tehnică legislative.

	7. 
	
4.La articolul 129, după alineatul (10) se introduce un nou alineat, alin. (101), cu următorul cuprins:


(101) În exercitarea atribuțiilor prevăzute la alin. (2) lit. e) consiliul local al unei unități administrativ-teritoriale membră a unui consorțiu administrativ:

a) poate mandata una dintre unitățile administrativ-teritoriale, membră a consorțiului administrativ din care face parte, să exercite, în tot sau în parte, una sau mai multe dintre atribuțiile prevăzute la art. 911 alin. (2);

b) poate să exercite, în tot sau în parte, în baza mandatului altei unități administrativ-teritoriale, membră a consorțiului administrativ, una sau mai multe dintre atribuțiile prevăzute la art. 911 alin. (2);


	Nemodificat


	

	8. 
	
5.La articolul 147 titlul marginal se modifică și va avea următorul cuprins:

„Rezolvarea treburilor publice în cazul dizolvării consiliului local”


	Pct. 5 se elimină
Autori: membrii Comisiilor
	Pentru respectarea exigențelor impuse de normele de tehnică legislativă.

	9. 
	
6. La art. 147 alin. (1) se modifică și va avea următorul cuprins:


„(1) În situaţia în care consiliul local a fost dizolvat în condiţiile art. 143, până la constituirea noului consiliu local, primarul exercită atribuțiile consiliului local prevăzute la art. 129, prin emiterea de dispoziții, care sunt supuse controlului de legalitate al prefectului. Dispozițiile emise sunt supuse aprobării noului consiliu local, în termen de maximum 90 de zile de la constituirea acestuia, sub sancțiunea încetării efectelor lor.”


	
5.La articolul 147, titlul marginal și alineatul (1) se modifică și vor avea următorul cuprins:

”Articolul 147

Rezolvarea treburilor publice în cazul dizolvării consiliului local


(1) În situaţia în care consiliul local a fost dizolvat în condiţiile art. 143, până la constituirea noului consiliu local atribuţiile acestuia, prevăzute la art. 129, sunt exercitate de către primar, prin emiterea de dispoziţii, care sunt supuse controlului de legalitate al prefectului. Dispoziţiile astfel emise sunt supuse aprobării noului consiliu local, în termen de maximum 90 de zile de la data constituirii acestuia, sub sancţiunea încetării efectelor lor.”

Autori: membrii Comisiilor

	Pentru o mai bună structurare a textului.

Pentru o exprimare mai clară şi evitarea utilizării în mod excesiv a unor sintagme.

Claritatea formulării

	10. 
	
7.La articolul 147, după alineatul (1) se introduce un nou alineat, alin. (11), cu următorul cuprins:


„(11) În situaţia excepţională în care consiliul local a fost dizolvat în condiţiile art. 143, iar primarul se află în imposibilitatea exercitării atribuţiilor sale ca urmare a încetării sau suspendării mandatului său ori a altor situaţii prevăzute de lege, secretarul general al unităţii/subdiviziunii administrativ-teritoriale rezolvă problemele curente ale comunei, oraşului sau municipiului, cu respectarea competenţelor şi atribuţiilor ce îi revin, potrivit legii.”


	6. – Nemodificat


„(11) În situaţia excepţională în care consiliul local a fost dizolvat în condiţiile art. 143, iar primarul se află în imposibilitatea exercitării atribuţiilor sale ca urmare a încetării sau suspendării mandatului său ori a altor situaţii prevăzute de lege, secretarul general al unităţii/subdiviziunii administrativ-teritoriale rezolvă problemele curente ale comunei, oraşului sau municipiului, cu respectarea competenţelor şi atribuţiilor ce îi revin potrivit legii.”
Autori: membrii Comisiilor

	Tehnică legislativă

	11. 
	___________
	
7.
La articolul 242, după alineatul (1) se introduce un nou alineat, alin. (11), cu următorul cuprins:


„(11) Prin excepție de la prevederile art. 243 alin. (1) lit. a), în situația în care unitatea administrativ-teritorială face parte dintr-un consorțiu administrativ, atribuția de contrasemnare pentru legalitate a actelor administrative ale autorităților administrației publice locale poate fi exercitată de către secretarul general al altei unități administrativ-teritoriale membră a consorțiului administrativ, în condițiile art. 911 alin. (2) lit. b).”


8. La articolul 242, după alineatul (3) se introduce un nou alineat, alin. (31), cu următorul cuprins:


„(31) Prevederile alin. (3) se aplică în mod corespunzător în cazul consorțiilor administrative, pentru toate unitățile administrativ-teritoriale membre ale consorțiului administrativ pentru care secretarul general al unității/subdiviziunii administrativ-teritoriale desfășoară activitățile prevăzute la art. 911 alin. (2) lit. b).”

Autori: membrii Comisiilor

	Propunerea de amendament se coroborează cu propunerea de completare a art. 911 alin. (2), în situația în care funcția de secretar general al uneia dintre unitățile administrativ-teritoriale, membră a consorțiului administrativ este vacantă.

Propunerea de amendament se coroborează cu propunerea de completare a art. 911 alin. (2), în situația în care funcția de secretar general al uneia dintre unitățile administrativ-teritoriale, membră a consorțiului administrativ este vacantă.

	12. 
	
8.După art. 494 se introduce un nou articol, articolul 4941, cu următorul cuprins:


Art. 4941 Comisia de disciplină la nivelul consorțiilor administrative


(1) În cazul unui consorțiu administrativ constituit, în condițiile art. 89 alin. (81), unitățile administrativ-teritoriale membre ale acestuia constituie o singură comisie de disciplină pentru analizarea faptelor sesizate ca abateri disciplinare ale personalului nominalizat să îndeplinească activități în cadrul consorțiului, în exercitarea atribuțiilor prevăzute la art. 911 alin. (2).


(2) Prevederile art. 494 alin. (1)-(3) și (81) se aplică în mod corespunzător.
	
9. Nemodificat
Articolul 4941
Comisia de disciplină la nivelul consorțiilor administrative

„(1) În cazul unui consorțiu administrativ constituit, în condițiile art. 89 alin. (81), unitățile administrativ-teritoriale membre ale acestuia constituie o singură comisie de disciplină care îndeplinește atribuțiile prevăzute la art. 494 alin. (1) pentru faptele sesizate ca abateri disciplinare ale personalului nominalizat să îndeplinească activități în cadrul consorțiului, în exercitarea atribuțiilor prevăzute la art. 911 alin. (2).


(2) Pentru faptele sesizate ca abateri disciplinare ale funcționarilor publici nominalizați să îndeplinească activități în cadrul consorțiului prevederile art. 494 alin. (1)-(3) și (81) se aplică în mod corespunzător.”

Autori: membrii Comisiilor

	Pentru a evita confuzia, întrucât una dintre atribuțiile comisiei de disciplină este cea de analiză a faptelor sesizate, dar comisiile de disciplină au și atribuții de a propune sancțiuni disciplinare sau de a sesiza autoritățile responsabile de asigurarea integrității pentru abaterile referitoare la incompatibilități.

Pentru clarificarea normei și aplicarea regimului corespunzător funcției publice, respectiv personalului contractual.


	13. 
	____________
	
10.La art. 4941, după alin. (2) se introduc 3 noi alineate, alin. (3)-(5), cu următorul cuprins:


„(3) Prin excepție de la alin. (1) și (2) în situația în care faptele sesizate ca abateri disciplinare au fost săvârșite de un secretar general al unității administrativ-teritoriale în îndeplinirea atribuțiilor prevăzute la art. 911 alin. (2), comisia de disciplină competentă este cea prevăzută la art. 494 alin. (5), după caz. În situația în care în cadrul consorțiilor sunt membre unități administrativ-teritoriale din mai multe județe, comisia competentă este cea constituită la nivelul județului în care se află unitatea administrativ-teritorială prestatoare a serviciului.

(4) Prin derogare de la prevederile Legii nr. 53/2003 privind - Codul muncii, republicată, cu modificările și completările ulterioare, comisia prevăzută la alin. (1) este competentă și pentru faptele sesizate ca abateri disciplinare ale personalului contractual nominalizat să îndeplinească activități în cadrul consorțiului. 


(5) În situația prevăzută la alin. (4)  prevederile articolelor 247-252 din Legea nr. 53/2003, republicată, cu modificările și completările ulterioare, se aplică în mod corespunzător.”

Autori: membrii Comisiilor

	Pentru clarificarea normei și aplicarea regimului secretarului general al unității administrativ-teritoriale.

	14. 
	
9.La anexa 7, după art. 6 se introduce un nou articol, art. 61, cu următorul cuprins:


Art. 61 - (1) Prin excepţie de la prevederile art. 1 alin. (3) din prezenta anexă, se constituie la nivelul consorțiului administrativ, înființat în condițiile art. 89 alin. (81) din prezentul cod, o comisie de disciplină pentru analizarea faptelor sesizate ca abateri disciplinare şi propunerea modului de soluţionare a sesizării privitoare la faptele sesizate ca abateri disciplinare ale personalului nominalizat să îndeplinească activități în cadrul consorțiului, în exercitarea atribuțiilor prevăzute la art. 911 alin. (2) din prezentul cod.


(2) Comisia de disciplină prevăzută la alin. (1) se desemnează prin act administrativ comun al autorităților executive al unităților administrativ-teritoriale, membre ale consorțiului și este compusă dintr-un număr impar de membri, după urmează:

a) câte un membru desemnat de fiecare unitate administrativ-teritorială, membră a consorțiului administrativ.

b) unul sau după, caz, doi membrii desemnați de către organizaţia sindicală reprezentativă.


(3) Prevederile art. 2 alin. (2)-(8) din prezenta anexă se aplică în mod corespunzător. 


(4) Comisia de disciplină prevăzută la alin. (1) îşi desfăşoară activitatea la sediul unității administrativ-teritoriale, membre ale consorțiului administrativ, potrivit acordului de asociere. Secretariatul comisiei de disciplină este asigurat de către unitatea administrativ-teritorială membră a consorțiului administrativ la sediul căreia aceasta își desfășoară activitatea.


	
11. La Anexa nr. 7, după art. 6 se introduce un nou articol, art. 61, cu următorul cuprins:


„Art.61. - (1) Prin excepţie de la prevederile art. 1 alin. (3) din prezenta anexă, se înființează la nivelul consorţiului administrativ, constituit în condiţiile art. 89 alin. (81) din prezentul cod, o comisie de disciplină pentru analizarea faptelor sesizate ca abateri disciplinare şi propunerea modului de soluţionare a sesizării privitoare la faptele sesizate ca abateri disciplinare ale personalului nominalizat să îndeplinească activităţi în cadrul consorţiului, în exercitarea atribuţiilor prevăzute la art. 911 alin.(2) din prezentul cod.

(2)
Comisia de disciplină prevăzută la alin.(1) se desemnează prin act administrativ comun al autorităţilor executive ale unităţilor administrativ-teritoriale, membre ale consorţiului, şi este compusă dintr-un număr impar de membri, după cum urmează:

a) Nemodificat

b)
unul sau, după caz, doi membri desemnaţi, de comun acord, de către organizaţiile sindicale reprezentative din unităţile administrativ-teritoriale, membre ale consorţiului.

(3) Nemodificat


(4) Comisia de disciplină prevăzută la alin. (1) îşi desfăşoară activitatea la sediul unei unităţi administrativ-teritoriale, membră a consorţiului administrativ, potrivit acordului de asociere. Secretariatul comisiei de disciplină este asigurat de către unitatea administrativ-teritorială membră a consorţiului administrativ la sediul căreia aceasta îşi desfăşoară activitatea.”

Autori: membrii Comisiilor

	Pemtru terminologie unitară.

Autorităţile executive sunt ale UAT-urilor, iar actul administrativ comun este al autorităţilor executive.

Apreciem că este necesară completarea textului.

	15. 
	
Art. II – Pentru punerea în aplicare a prevederilor art. 911 alin. (5) din  Ordonanța de urgență a Guvernului nr. 57/2019, cu modificările și completările ulterioare, în termen de maxim 60 de zile de la data intrării în vigoare a prezentei legi, prin ordin al ministrului cu atribuții în domeniul administrației publice se aprobă Normele metodologice cu privire la determinarea gradului de încărcare a personalului unităților administrativ-teritoriale, membre ale unui consorțiu administrativ.


	
Art. II – (1) Pentru punerea în aplicare a prevederilor art. 911 alin. (5) din  Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și cu cele aduse prin prezenta lege, prin ordin al ministrului cu atribuții în domeniul administrației publice se aprobă Normele metodologice cu privire la determinarea gradului de încărcare a personalului unităților administrativ-teritoriale, membre ale unui consorțiu administrativ.


(2) Ordinul ministrului prevăzut la alin. (1) se emite în termen de maximum 60 de zile de la data intrării în vigoare a prezentei legi şi se publică în Monitorul Oficial al României, Partea I.

Autori: membrii Comisiilor

	Pentru o mai bună structurare a textului legii.

Pentru respectarea exigențelor impuse de normele de tehnică legislativă.

Legea nu cuprinde o dată de intrare în vigoare, aplicându-se astfel termenul constituțional, care curge de la data publicării în Monitorul Oficial.




Anexa nr. 2

II. AMENDAMENTE RESPINSE

	Nr.

crt.
	Text

proiect de lege 
	Amendamente propuse

(autor amendament)


	Motivare

1. Pentru admitere

2. Pentru respingere
	Camera decizională

	1.
	Art.911
................................................................


(5) Prin excepție de la alin. (4), pentru exercitarea atribuțiilor prevăzute la alin. (2) lit. a)-g), unitățile administrativ-teritoriale se pot asocia și în cazul în care volumul de activitate determină un grad de încărcare al personalului acestora de peste 100%.


	La articolul 911, alineatul (5) se modifică și va avea următorul cuprins:

(5) Prin excepție de la alin. (4), pentru exercitarea atribuțiilor prevăzute la alin. (2) lit. a) - g), unitățile administrativ-teritoriale se pot asocia și în cazul în care volumul de activitate determină un grad de încărcare al personalului acestora de peste 100% sau sub 80%. 

Autor: Alin-Gabriel Apostol - Grup parlamentar USR

	1. În forma actuală, art. 911 alin. (5) prevede că, prin excepție de la alin. (4), unitățile administrativ-teritoriale care nu reușesc să facă față la volumul de muncă cu personalul pe care îl au pot căuta să formeze consorții administrativ-teritoriale. Considerăm oportună a fi introdusă și ipoteza inversă în cadrul acestui alineat și anume, că și unitățile administrativ-teritoriale care nu au un grad de încărcare de 100% pot căuta să se asocieze în consorții pentru a-și folosi mai bine resursele umane pe care le au la dispoziție. Întrucât scopul consorțiilor este acela de a eficientiza serviciile publice și de a crește eficacitatea investițiilor la nivel local, considerăm că ambele ipoteze vor avea ca scop final înființarea cât mai multor consorții administrative și partajarea de resurse umane și bune practici la nivelul administrației publice locale. 

2. Respins prin vot


	Senatul


2

